laion/Wikipedia-Exotic huggingface dataset:
Adik Levin

Adik Levin (sünninimi Haskel Adik Levin; sündinud 17. augustil 1940 Valgas) on Eesti lastearst ja toitumisspetsialist. Ta on lõpetanud 1959. aastal Pärnu 1. Keskkooli. 1968. aastal lõpetas ta Leningradi Pediaatria Instituudi ning töötas seejärel seitse aastat Kasahstanis. Aastatel 1979–2004 oli ta Tallinna Lastehaigla vastsündinute osakonna juhataja. Ta rajas uue suuna vastsündinute ravimises, lubades emadel haiglas ravi vajavate vastsündinute juures viibida. See oli tollal harukordne terves maailmas. 2005 Eesti Punase Risti I klassi teenetemärk 2017 Tallinna teenetemärk Adik Levin, "Dr Levini toitumistarkused. Ülevaade õigest toitumisest, toitumisteraapiast ja varjatud toidutalumatusest", Pilgrim, 2015, ISBN 9789949529940 Adik Levin terviseprobleemidest: enne ravimite võtmist tuleks üle vaadata oma toidulaud, ETV Prillitoos, 27. september 2015 Riina Lõhmus. "Doktor Levini tee. Humaanne meditsiin ja õige toitumine" (2010) Humane Neonatal Care Initiative Andrus Nilk. Doktor Adik Levin õpetab toitumise abil ravima, Postimees, 17. august 2005 Ede Schank. Dr Levini imedieet, Eesti Ekspress, 17. november 2005 Adik Levin: Last sünnitab ikka ema, Maaleht, 18. oktoober 2007 Silja Paavle. «Adik Levin on klassikaline näide vedur-inimesest.», Õhtuleht, 19. august 2010 Anna Põld. Seeniorarst Adik Levin: «Kuulge, inimesed, mõelge!», Tarbija24, 10. august 2013 Adik Levin: "Minu arust on väga kurb, et mitmetel toitumisalastel seminaridel tsiteeritakse pidevalt ameeriklasi", Dr Levini tervisenõuanded 2. osa , 12. detsember 2014 Adik Levin, Kas ühe uuringu alusel saab teha nii radikaalseid soovitusi?, 17. juuli 2015 PALJU ÕNNE, ADIK LEVIN! Pediaatria revolutsionäär ja armastatud seeniorarst tähistas 75 juubelit!, 18. august 2015 Doktor Adik Levin: Lahustoitumisest ehk millised toidud omavahel kokku sobivad ja millised mitte?, 5. oktoober 2015 Inge Pitsner, Adik Levin: Püüan kõikuma panna monopoliseeritud tõe süsteemi, Elutark, 9. oktoober 2015 Adik Levin, "Lapsi tuleb kindlasti vaktsineerida". Õhuleht, 15. detsember 2015
Francesco Cossiga

Francesco Maurizio Cossiga (26. juuli 1928 – 17. august 2010) oli Itaalia kristlik-demokraatlik poliitik. 4. augustist 1979 kuni 18. oktoobrini 1980 oli ta Itaalia peaminister ja 3. juulist 1985 kuni 28. aprillini 1992 Itaalia president. Aastatel 1976–1978 oli ta siseminister ja aastatel 1983–1985 senati esimees. Pärast ametiaja lõppu presidendina sai Cossigast eluaegne senaator. Ta oli ka õigusprofessor Sassari ülikoolis. Itaalia Kommunistliku Partei liider Enrico Berlinguer oli Francesco Cossiga nõbu.
Columbia jõgi

Columbia jõgi on jõgi Põhja-Ameerikas. Jõgi algab Kaljumäestikus Briti Columbias (Kanadas), voolab läbi Washingtoni osariigi (Ameerika Ühendriikides), on seejärel piiriks Washingtoni osariigi ja Oregoni osariigi vahel, misjärel suubub Vaiksesse ookeani. Jõe pikkus on 1953 kilomeetrit. Ta on veerohkeim Vaiksesse ookeani suubuvatest Põhja-Ameerika jõgedest. Koos vasakpoolse lisajõe Snake Riveriga on jõe pikkus 2240 km. Valgala suurus on 668 217 km², millest umbes 15% asub Kanadas.
Revelstoke

Revelstoke on linn Kanadas Briti Columbia provintsis. Linn asub Columbia jõe kaldal. Linn on nimetatud Briti pankuri lord Revelstoke'i järgi, kes päästis pankrotist linna läbiva Kanada Vaikse Ookeani raudtee. Canada 2016 Census
Kaljo Voolma

Kaljo Voolma (sündinud 1. juulil 1948 Velise vallas) on eesti entomoloog, eriteadlane metsaputukate alal. Aastatel 1955–1959 õppis ta Velise algkoolis ja 1959–1963 Päärdu 8-klassilises koolis. 1967. aastal lõpetas ta Jõgeva Metsamajanduse Tehnikumi metsamajanduse tehnikuna ning 1975. aastal Eesti Põllumajanduse Akadeemia metsamajanduse insenerina. 1978. aastal sooritas ta Tartu Riiklikus Ülikoolis kandidaadieksamid entomoloogia erialal ja oli 1978–1982 Krasnojarskis NSV Liidu Teaduste Akadeemia Siberi osakonna V. N. Sukatšovi nimelises Metsa ja Puidu Instituudis sihtaspirant entomoloogia erialal. Voolma sai bioloogiakandidaadiks 1983. aastal. Ta on töötanud pikka aega Eesti Maaülikoolis.
Mati Martin

Mati Martin (sündinud 27. septembril 1951 Elvas) on eesti entomoloog. Ta on olnud Eesti Looduseuurijate Seltsi asepresident. 2006 Tartu Ülikooli medal 2011 Tartu Ülikooli aumärk 2021 teenetemärk "100 semestrit Tartu Ülikoolis" Martin, Mati 2013. Eesti kiilide määraja. Tallinn: Keskkonnaamet. "Tartu Ülikooli medali kavalerid". Tartu Ülikool. Vaadatud 5.12.2022. "Tartu Ülikooli aumärgi kavalerid". Tartu Ülikool. Vaadatud 8.12.2022. "Teenetemärgi "100 semestrit Tartu Ülikoolis" kavalerid". Tartu Ülikool. Vaadatud 9.12.2022. Intervjuu Mati Martiniga Eesti Looduses Mati Martin. Pajulembesed putukad. Eesti loodus 2006/6 Mati Martin. Lepp loomade toidulauana. Eesti loodus 2004/08
Skalica

Skalica (saksa Skalitz, ungari Szakolca) on linn Slovakkias Trnava maakonnas, Skalica ringkonna halduskeskus. Asub Tšehhi piiri lähedal. Linna on kirjalikes allikates esmamainitud 1217. aastal (Zaculcza). Sčítanie obyvateľov, domov a bytov 2021 na Slovensku Skalica koduleht
Lishui Shi

Lishui on ringkonna õigustega linn (2. järgu haldusüksus) Hiina idaosas Zhejiangi provintsis. Lishui jaguneb 9 maakonna tasemel haldusüksuseks (1 linnarajoon, 1 maakonna õigustega linn, 6 maakonda ja 1 autonoomne maakond): Liandu linnarajoon (莲都区, Liándū Qū) Longquan (龙泉市, Lóngquán Shì ) Jinyuni maakond (缙云县, Jìnyún Xiàn ) Qingtiani maakond (青田县, Qīngtián Xiàn) Qingyuani maakond (庆元县, Qìngyuán Xiàn) Songyangi maakond (松阳县, Sōngyáng Xiàn) Suichangi maakond (遂昌县, Suíchāng Xiàn) Yunhe maakond (云和县, Yúnhé Xiàn) Jingningi Šee autonoomne maakond (景宁畲族自治县, Jǐngníng Shēzú Zìzhìxiàn) Lishui koduleht
Lishui

Lishui (丽水, Lìshuǐ) on linn Hiinas Zhejiangi provintsis, Lishui Shi ja Liandu linnarajooni keskus.[viide?] 2000. aasta rahvaloenduse andmetel oli elanike arv 181 096.[viide?]
Fergie (laulja)

Stacy Ann Ferguson (esinejanimega Fergie; sündinud 27. märtsil 1975 Hacienda Heightsis California osariigis) on Ameerika Ühendriikide laulja ja laulusõnade autor, räppar, moedisainer ja näitleja. Ta mängis laste telesarjas "Kids Incorporated" ja oli tüdrukute ansambli Wild Orchid liige. Ta on laulja bändis Black Eyed Peas.
Aa-hmao keel

Aa-hmao keel on Hiina edelaosas kõneldav miao-jao keelte hulka kuuluv keel. Hiinas peetakse seda ametlikult hmongi keele (miao keele) murdeks. Aa-hmao keelt räägib 200 000 – 300 000 inimest Guizhou, Sichuani ja Yunnani provintsis. Kasutatakse nii ladina kirja kui ka miao kirja. Aa-hmao on toonikeel. Eristatakse 5–7 tooni. Aa-hmao keeles on ilmunud Uus Testament. Aa-hmaod Sissekanne Ethnologue'is
Suurallikas

Suurallikas (ka Vormsi Suurallikas) on allikas Läänemaal Vormsi vallas Suuremõisa külas. Allikas jääb Vormsi maastikukaitsealale Prästviigi piiranguvööndisse. Allikast umbes 400 m kagusse jääb Prästvike. Aastast 1959 on allikas üksikobjektina looduskaitse all. Allikale on kehtestatud piiranguvöönd 50 m (1,6 ha). Vormsi Suurallika keskkonnaregistri kood on VEE4801900. Vormsi Lubjakünka allikad Suurallikas Keskkonnaregistri lehel (veekogu) Suurallikas Keskkonnaregistri lehel (looduskaitseobjekt)
Jevgeni Kogan

Jevgeni Kogan (vene Евгений Владимирович Коган; 1. jaanuar 1954 Vladivostok – 28. märts 2007 Tallinn) oli venekeelne Eesti ja Nõukogude Liidu ühiskonnategelane ja poliitik. Jevgeni Kogan sündis Vladivostokis mereväeohvitseri perekonnas. Ema poolt oli ta õigusjärgne Eesti kodanik. Pärast keskkooli lõpetamist õppis ta Kaug-Ida Polütehnilises Instituudis ja Tallinna Polütehnilises Instituudis, mille ta lõpetas 1977. aastal laevaremondiinsenerina. Hiljem õppis ta Tallinna Polütehnilises Instituudis kolm aastat mittestatsionaarselt majandust, kuid stuudium jäi lõpetamata. Aastatel 1972–1982 töötas Jevgeni Kogan Eesti Merelaevanduses ja 1982–1989 Eesti Kalatööstuses (Estrõbprom). 1988. aastal oli Jevgeni Kogan üks nõukogudemeelse Interliikumise loojatest ja temast sai selle esimees. 1988. aasta 15.oktoobril sai ta liiklusõnnetuses raskelt vigastada ning oli seejärel sunnitud pikemat aega kasutama karkusid. 1989. aastal kevadel kandideeris Jevgeni Kogan NSV Liidu Rahvasaadikute Kongressi valimistel Põhja-Tallinna valimisringkonnas ning osutus teises voorus valituks. Rahvasaadikuna osales Jevgeni Kogan aktiivselt impeeriumimeelse saadikurühma Sojuz tegevuses. Pärast 1991. aasta augustisündmusi jäi Jevgeni Kogan Moskvasse ning pöördus Eestisse tagasi alles 1995. aastal. Moskvas elades osales ta Suur-Venemaa Taassünni Partei juhtorganite tegevuses ning kandideeris 1992. aastal Moskva linnapea kohale. 1996. aasta 20. oktoobril toimunud kohalike omavalitsuste valimisel kandideeris Jevgeni Kogan Tallinna Linnavolikokku valimisliidu "Õiglus – Spravedlivost" nimekirjas Põhja-Tallinnas (valimisringkond nr. 8). Ta kogus 802 häält ning ei osutunud valituks. 17. oktoobril 1999 toimunud kohalike omavalitsuste valimisel kandideeris Jevgeni Kogan Põhja-Tallinnas Tallinna Linnavolikokku valmisliidu "Rahva Usaldus" nimekirjas. Ta kogus 963 häält ning osutus valituks, kuid ta loobus mandaadist. 18. mail 2001 esitas Kogan avalduse oma saadikuvolituste taastamiseks ja ta pöördus tagasi linnavolikokku jäädes Tallinna Linnavolikogu liikmeks kuni selle koosseisu lõpuni. Hiljem Kogan enam poliitikas ei osalenud ning tegeles äriga. [1] Политик божьей милостью баллотируется в мэры // Коммерсантъ, 7 октября 1992. Hion, Ene 1990. Kes on kes Eesti poliitikas. Tallinn: Olion, lk. 139–148.
Dunajská Streda

Dunajská Streda (ungari Dunaszerdahely, saksa Niedermarkt) on linn Slovakkias Trnava maakonnas, Dunajská Streda ringkonna halduskeskus. Elanike arv on 2021. aasta seisuga 23 044. Linn on Slovakkia ungarlaste keskus. 2011. aasta rahvaloenduse andmetel oli linna elanikest ungarlasi 74,53% ja slovakke 19,46%. 1250. aastal on linna arvatavalt esmamainitud kirjalikes allikates (Zerda). 1918. aastani kuulus linn Ungari Kuningriiki, seejärel Tšehhoslovakkiale. 1938–1945 kuulus taas Ungarile. 1947–1948 sunniti osa linna ungarlastest elanikest Ungarisse lahkuma. Linnas tegutseb jalgpalliklubi Dunajská Streda FC DAC 1904, mis mängib riigi kõrgliigas. Sčítanie obyvateľov, domov a bytov 2021 na Slovensku Dunajská Streda koduleht
Meri minu sees

"Meri minu sees" (PÖFF-il linastunud pealkirjaga "Sisemeri"; originaalpealkiri "Mar adentro") on Hispaania režissööri Alejandro Amenábari 2004. aasta draamafilm. Filmi tunnustati parima võõrkeelse filmi Oscariga. Filmi režissöör ise pälvis selle eest Euroopa filmiauhinna.
Martin

Martin (saksa Turz-Sankt Martin, ungari Turócszentmárton) on linn Slovakkias Žilina maakonnas, Martini ringkonna keskus. Asub Turieci jõe ääres. 95% elanikest on slovakid. 1264. aastal on asulat esmamainitud kirjalikes allikates (Zenthmarton). 1340 sai linnaõigused. 19. sajandil kujunes linn slovaki kultuuri keskuseks. 1951. aastani oli linna nimi Turčiansky Svätý Martin. Fargo Jičín Kalisz Gotha Békéscsaba Sčítanie obyvateľov, domov a bytov 2021 na Slovensku Martini koduleht
Michelle Vieth

Michelle Vieth Paetau (sündinud 19. novembril 1979 Acapulcos) on Mehhiko näitleja. Kui ta oli mõnepäevane, kolis pere USA-sse. Ta on teist korda abielus. Tema esimene abikaasa oli Héctor Soberón (2002–2004) ning praegune on Leandro Ampudia (2004–). Tal on kaks last Leandro ja Michelle Ampudia. Eesti telekanalites näidatud Mehhiko teleseriaalidest-seebiooperitest on ta mänginud järgmistes: "Unistajad" ("Soñadoras"), "Võõrasema" ("La madrastra"), "Meeletu armastus" ("Mundo de fieras") ja "Igavene homne" ("Mañana es para siempre"). Mañana es para siempre (2009) – Irene Elizalde Cuidado con el ángel (2008–2009) – Ana Julia Villaseñor La traición (2008) – Michelle Al diablo con los guapos (2007–2008) – Pilar Mundo de fieras (2006) – Karen Farias Rivas del Castillo La madrastra (2005) – Vivian Corazones al límite (2004) – Lorena Clase 406 (2002–2003) – Nadia Castillo Amigas y rivales (2001) – Laura González Mujeres engañadas (1999–2000) – Paola Montero Soñadoras (1998–1999) – Lucia de la Macorra/Adriana Mi pequeña traviesa (1997–1998) – Julia "Traviesa" / Julio Al sabor del Chef – Kutsutud külaline (2009) Todo bebé – Intervjueeritav (2008) Big Brother VIP 2 – Asunik (2003) XHDЯBZ – Michelle Vieth koos Eloy Gamenoga – Kaebuste osakond (2000) Mujer, casos de la vida real (2003) Las Arpias (Pre-producción) Un Big Enredo (2003) Mi Preciosa Traviesa (1998) De Estos Locos Quedan Pocos (1998) Libro para madres primerizas – Sin Título (Kirjastamisel) http://es.wikipedia.org/wiki/Michelle_Vieth
Laisha Wilkins

Laisha Wilkins Pérez (sündinud 18. mail 1976 Méxicos) on Mehhiko näitleja. Eesti telekanalites näidatud seebiooperitest on ta mänginud seriaalides "Unistajad" ("Soñadoras") ja "Meeletu armastus" ("Locura de amor"). Corazón salvaje (2009–2010) – Constanza Montes de Oca Un gancho al corazón (2008–2009) – Constanza Lerdo de Tejada La fea más bella (2006–2007) – Carmina Muñiz Bajo la misma piel (2003–2004) – Paula Beltrán Ortiz Primer amor a mil por hora (2000–2001) – Tamara Locura de amor (2000) – Rebeca Becerril Soñadoras (1998–1999) – Emilia Mi pequeña traviesa (1998) – Lorena Mujeres asesinas (2008) – Lucía Álvarez Mujer, casos de la vida real (2001–2002) – Varios Mi generación (1997) Metropolis (2007) Don Francisco (2004) El Gordo y La Flaca (2004) Premios TVyNovelas 2004 (2004) Mejor es que Gabriela no se muera (2007) Ángel caído (2009) http://es.wikipedia.org/wiki/Laisha_Wilkins
Angélica Vale

Angélica María Vale Hartman (sündinud 11. novembril 1975 Méxicos), tuntud kui Angélica Vale, on Mehhiko draama- ja komöödianäitleja ning laulja. Eesti telekanalites on näidatud tema osalusega seebioopereid "Unistajad" ("Soñadoras") ja "Armastuse teed" ("Las vías del amor"). La fea más bella (2006–2007) – Leticia Padilla Solís "Lety" / Aurora Mayer de Salinas Las vías del amor (2002) – Angélica Amigas y rivales (2001) – Wendy Nayeli Pérez Soñadoras (1998) – Julieta El secreto de Alejandra (1997) – Gloria Bendita mentira (1996) – Margarita Lazos de amor (1996) – Tere Ángeles sin paraíso (1992) Angeles blancos (1990) – Priscilla Herencia maldita (1986) – Adela Beltrán (tüdruk) Lupita (1982) – Lupita El hogar que yo robé (1981) – Marianita Velarde Muñeca rota (1978) El milagro de vivir (1975) – Bebe Alejandra Mujeres asesinas (2009) – Julia, Encubridora El Privilegio de Mandar (2005) La Parodia (2002–2005) Mago de Oz Cuento de Frank Baum (1985) – Dorotea Cenicienta – Cenicienta Atrapada en los 60's Hazme reir y serás millonario (2009) Big Brother: México (2002) Hoy La Era de Hielo 3 (2009) – Ellie Otra Película de Huevos y Un Pollo (2009) – Bibi La Era del Hielo 2 (2006) – Ellie Una película de huevos (2006) – Bibi Una estrella (1988) El gran triunfo (1981) La guerra de los pasteles (1979) El coyote y la bronca (1978) http://es.wikipedia.org/wiki/Ang%C3%A9lica_Vale
Irán Castillo

Irán Castillo Pinzón (sündinud 4. jaanuaril 1977 Veracruzis) on Mehhiko näitleja ja laulja. Eestis näidatud seebiooperitest on ta mänginud järgmistes: "Unistajad" (Soñadoras), "Printsess" (Preciosa), "Meeletu armastus" (Locura de amor) ja "Meeletu armastus" (Mundo de fieras). Mundo de fieras (2006) – Cecilia Alborada (2005) – Catalina Escobar y Díaz Amar otra vez (2004) – Rocío Huertas Guzmán Clase 406 (2002) – Magdalena Rivera El derecho de nacer (2001) – Isabel Cristina Armenteros del Junco Aventuras en el tiempo (2001) – Azucena Locura de amor (2000) – Natalia Sandoval (asendas Adriana Nieto) Soñadoras (1998) – Ana Preciosa (1998) – Preciosa San Román Ruiz Confidente de secundaria (1996) – Jackie Retrato de familia (1995) – Cristina Agujetas de color de rosa (1994) – Cecilia Más allá del puente (1994) –. Irán Entre la vida y la muerte (1993)– Anita Ángeles blancos (1990) – Biela El Pantera (2007–2008) – Rosaura "Kuninganna" Mujeres asesinas (2008) – Mónica, acorralada (Mónica) Qué chavas (1994) El club de Gaby (1993) Toy Story 3 (2010) – Jessie (hääl) La cabeza de Buda (2009) –. Angélica Viernes de ánimas (2009) El secuestro (2008) – Diana Victorio(2008) Chiles xalapeños (2007) – Sarita Amor xtremo (2006)– Melissa Efectos secundarios (2006)–. Gabriela El tigre de Santa Julia (2002) – Gloria Galicia Toy Story 2 (1999) – Jessie (hääl) La segunda noche (1999) – Rosalía ¡Que vivan los muertos! (1998) Bailando por la boda de mis sueños (2006) El mago de Oz (2010) Los 39 escalones (2009) 12 mujeres en pugna (2009) Gypsy (1999) Celos (1999) Vaselina (1996) Tatuada en tus besos (1999) Tiempos nuevos (1997) http://es.wikipedia.org/wiki/Ir%C3%A1n_Castillo
Albazino

Albazino on küla Venemaal Amuuri oblastis Skovorodino rajoonis. See on esimene venelaste rajatud asula Amuuri ääres. Asula tekkis Jerofei Habarovi juhtimisel 1651. aastal dahuri valitsejalt vallutatud Yagsi linna kohale rajatud kindluse juurde. 2013. aasta andmetel on külas 388 elanikku.
Heino Õunap

Heino Õunap (sündinud 18. aprillil 1951) on eesti entomoloog. Ta on tegelenud metsaentomoloogiaga. Hanso, M.; Õunap, H. 2006. Olulisemad metsakahjustused ja nende vältimine. Tartu: SA Erametsakeskus. Heino Õunap Eesti Teadusinfosüsteemis
Ilmar Süda

Ilmar Süda (sündinud 21. juulil 1963) on eesti entomoloog. Ta on uurinud eriti mardikaid. Ta töötab Eesti Maaülikoolis. Ilmar Süda Eesti Teadusinfosüsteemis
Herzog

Herzog on saksakeelne hertsogi tiitel, mis pärast aadlitiitlite kaotamist esineb nime koostisosana. Herzog on perekonnanimi, mis tähendab saksa keeles hertsogit. Selle kandjate seas on olnud: H̠ayyim Herzog, Iisraeli president 1983–1993 Maurice Herzog, Prantsuse alpinist Roman Herzog, Saksamaa president 1994–1999 Werner Herzog, Saksa filmilavastaja Moses Herzog (ka lihtsalt Herzog) on Rainer Jancise hüüdnimi. "Herzog" on Saul Bellow' romaan.
Steven Tyler

Steven Tyler (õieti Steven Victor Tallarico; sündinud 26. märtsil 1948) on USA muusik ja näitleja, rokkansambli Aerosmith laulja. Aastatel 2011–2012 oli ta talendikonkursi "American Idol" üks kohtunikest. Lühiajalisest suhtest modell Bebe Buelliga on tal tütar Liv Tyler (sündinud 1977; sünninimega Liv Rundgren). Aastail 1978–1987 oli ta abielus ta modell Cyrinda Foxe'iga, kellega on tal tütar Mia Tyler (õieti Mia Tallarico; sündinud 1978). Foxe suri ajuvähki 2002. aastal. 1988. aastal abiellus Steven Tuler moedisainer Teresa Barrickiga. Neil on tütar Chelsea Anna Tallarico (sündinud 1989) ja poeg Taj Monroe Tallarico (sündinud 1991). 2005. aastal kolis paar lahku, tuues põhjuseks isiklikud probleemid. Abielulahutus jõustus 2006. aastal. 2006. aastast oli ta suhtes Erin Bradyga, kellega Tyler ka kihlus 2011. aastal, kuid see suhe lõppes 2013. aastal.
Carla Del Ponte

Carla Del Ponte (sündinud 9. veebruaril 1947) on Šveitsi jurist, endine ÜRO rahvusvaheliste sõjakuritegude tribunalide, täpsemalt Endise Jugoslaavia Rahvusvahelise Kriminaaltribunali ja Rwanda Rahvusvahelise Kriminaaltribunali, peaprokurör. Enne seda tegutses ta Šveitsi peaprokurörina. Carla del Ponte, Chuck Sudetici, "Proua prokurör", Kirjastus: Sinisukk 2010, ISBN 9789949146482
Lihula maastikukaitseala

Lihula maastikukaitseala on kaitseala Pärnumaa maakonnas Lääneranna vallas Seira, Hälvati, Parivere, Sookatse, Oidrema, Tarva, Karinõmme ja Tõitse külas. Kaitseala läbivad või sellel asuvad järgmised veekogud: Rootsi jõgi, Sokukraav, Penijõgi, Riisa oja, Riisa kraav. Kaitseala on arvatud ka Natura-alade Tuhu-Kesu linnuala ja Lihula loodusala koosseisu. Kaitseala pindala on 6653,9 ha. Lihula maastikukaitseala võeti kaitse alla Lihula soostiku ja sealsete kaitsealuste liikide elupaikade kaitseks aastal 1998. Alal on oluline roll lindude rändepeatuspaigana ja pesitsusalana (kaljukotkas on Lihula rabas pesitsenud juba üle 100 aasta). Kaitsealustest taimeliikidest kasvab Lihula rabas massiliselt porssa. Lihula maastikukaitseala eesmärk on: elupaigatüüpide: rabade, siirdesoode ja õõtsikute, madalsoode, läänetaiga, laialehiste metsade, soostuvate ja lodumetsade, siirdesoo- ja rabametsade, soostunud sinihelmikaniitude ja kõrgrohustute kaitse; kaitsealuste liikide - välja-loorkull, soo-loorkull, hiireviu, laanepüü, teder, rukkirääk, sookurg, rüüt, väike-koovitaja, öösorr, väike-kirjurähn ja hallõgija - kaitse. Lihula piiranguvöönd (6071 ha), Lihula sihtkaitsevöönd (548,6 ha). Lihula maastikukaitseala keskkonnaregistri kood on KLO1000200. Lihula maastikukaitseala keskkonnaportaalis Lihula maastikukaitsealade kaitse alla võtmine, kaitse-eeskirja ja välispiiride kirjelduse kinnitamine
Muḩammad ibn Mūsā al-Khwārizmī

Muḩammad ibn Mūsā al-Khwārizmī (eesti traditsioonis varem al-Horezmi; u 780, Horezm – u 850) oli 9. sajandil tegutsenud pärsia matemaatik, astronoom ja geograaf. Al-Khwārizmī on hüüdnimi, mis viitab ta päritolule Horezmi linnast, mis asub tänapäeval Usbekistanis ja kannab nime Xiva. Suure osa oma elust töötas al-Khwārizmī Abbasiidide dünastiasse kuuluva kaliifi Abū Jaʿfar Abdullāh al-Māʾmūn ibn Harūni kutsel Bagdadis, Tarkuse Majas (Bait al-Hikma). Tema teos "Kitab al-Jabr wa-l-Muqabala" esitas esimese süstemaatilise lineaar- ja ruutvõrrandite lahenduse. Koos Diophantusega peetakse al-Khwārizmīd üheks algebra rajajaist. Sõna algebra tuleb terminist al-jabr, mis on üks kahest meetodist, mida al-Khwārizmī kasutas ruutvõrrandite lahendamiseks. Araabia numbrite populariseerimisel olid oluline koht tema raamatul "Hindu numbritega arvestamisest" (825). 12. sajandil tõlgiti al-Khwārizmī tööd ladina keelde, kus kasutati autori nimekuju Algorithmi. Sellest tuleneb üksikasjalike tegutsemisjuhiste nimetus algoritm. Samuti levis ladina tõlkes tema töö India numbritest, mis tutvustas Läänes positsioonilist kümnendsüsteemi. Al-Khwārizmī kirjutas ka astronoomiast ja astroloogiast ning revideeris Ptolemaiose "Geograafias" avaldatud seisukohti. Algoritm Algoritm
Mihai Ghimpu

Mihai Ghimpu (sündinud 19. novembril 1951) on Moldova poliitik, Moldova parlamendi esimees alates 28. augustist 2009 kuni 30. detsembrini 2010 ja presidendi kohusetäitja 2009. aasta 11. septembrist kuni 2010. aasta 28. detsembrini.
Valgejärve maastikukaitseala

Valgejärve maastikukaitseala on kaitseala Läänemaal Lääne-Nigula vallas Piirsalu külas ja Harjumaal Saue vallas Siimika külas. Kaitseala pindala on 719,4 ha. Kaitsealale jääb Turvaste Valgejärv. Kaitseala geograafilised koordinaadid on 59° 6′ 15″ N, 24° 7′ 38″ E. Kaitsealal on moodustatud üks piiranguvöönd – Valgejärve sihtkaitsevöönd (719,4 ha). Kaitseala kuulub ka Natura-ala Valgejärve loodusala koosseisu. Aastal 1981 loodi Turvaste Valgejärve-nimeline kaitseala. Oma praeguse nime ja piiridega on aastast 1999. Eesmärgiks on Valgejärve ja seda ümbritseva maastiku kaitse. Valgejärv on Eestis unikaalne. Valgejärv on kõigest 0,5–1 m sügavune, kuid selle põhja katab 2–3 m paksuselt järvelubi. Lubi tekib ilmselt sinna voolavate lubjarikase allikate mõjul. Järv kuulub lubja- ja segatoiteliste järvede rühma. Vesi on hele ja põhjani läbipaistev. Elustik on vaene. Valgejärve ja selle ümbrus on toitumis- ja pesitsusalaks paljudele linnuliikidele. Valgejärve maastikukaitseala kaitse-eesmärk on elupaigatüüpide – vähe- kuni kesktoiteliste kalgiveeliste järvede, rabade, siirde- ja õõtsiksoode, lääne-mõõkrohuga lubjarikaste madalsoode, nõrglubja-allikate, liigirikaste madalsoode, vanade loodusmetsade ning rohunditerikaste kuusikute kaitse. Valgejärve maastikukaitseala keskkonnaregistri kood on KLO1000142. Valgejärve maastikukaitseala keskkonnaportaalis Otsus Harju rajoonis asuvate riikliku kaitse alla kuuluvate kohaliku tähtsusega objektide kinnitamisest
Kõrtsioja

Kõrtsioja on kolme Eesti veekogu nimi: Kõrtsioja Lääne maakonnas Kõrtsioja Pärnu maakonnas Kõrtsioja Viljandi maakonnas
Kobayashi Issa

Kobayashi Issa (小林一茶, 15. juuni 1763 – 5. jaanuar 1828) oli Jaapani luuletaja ja Jōdo-Shinshū preester. Ta luuletajanimena kasutatakse ka lihtsalt Issa (一茶, sõna, mille tähendus on 'tass teed'). Ta kirjutas umbes 20 000 haikut ning teda loetakse üheks neljast suurimast haikumeistrist Jaapanis (teised on Bashō, Buson ja Shiki). Tema haikusid on eestikeelses tõlkes ilmunud kogumikus Mäetipp järve põhjas: Valik haiku-luulet. 2006. (Tõlkinud Rein Raud.) Tallinn: Tänapäev. Puu raiutakse, kas sa siis seda ei tea, lind, tehes pesa. (Tõlkinud Uku Masing)
Kuie jõgi

Kuie jõgi on Tuhala jõe haru Kata külas Kose vallas.